
PROOEMIUM. 

Wuamvis verba insignis hujus aetatis poetae vera esse con- 
stet, neminem naturae vires posse cognoscere, atque 
experientia quoque quotidiana doceamur naturam ipsam ne 
diligentissimo et experientissimo quidem discipulo permittere, 
ut, quomodo et qua via creet, regeneret, propaget, quibus- 
que viribus, intelligat: tamen literarum indoles postulat, ut 
omnia, quatenus id quidem fieri potest, quae ad intelligentiam 
nostram augendam ampliflcandamque valent, summa opera 
observemus et colligamus, ut quos carceres natura ipsa nobis 
objicit, quam longissime rejiciamus. Hoc enim modo uno 
disciplina literarum quaevis augeri potest atque hominibus uti- 
lis fieri. Quum quae disciplinae artis medicae auxiliares no- 
minari solent, a primis hujus saeculi decenniis tot tantosque 
progressus fecerint, sicut ars chemica, physiologia, anatomia 
pathologica, inde factum est, ut medicina eo fundamento ni- 
tatur, quod solum viae morbos tractandi rationali convenit, 
eique veram potest ferre utilitatem. Quando quidem - illis 
scientiis, quas supra nominavi, fere in omnes partes accurate 
et diligenter inquisitum est, fieri necessario debebat, ut initia 
progressusque morbi, quem recens quidam scriptor tam ra- 
tione qua insurgit secreta, quam exitu, qui semper aegrotos 
ad mortem trahit, terribilem dicit, quique minus homines ae- 



tate confectos quam juvenes rubris genis florenles radianti- 
busque oculis prosternit, ut initia, inquam, progressusque 
hujusmodi morbi viris doctissimis quaestio facta sint, qua in 
solvenda totam fere vitatn collocasse videntur. Hoc igitur 
opusculo, quod necessitate coactus sum conficere, quales opi- 
niones habuerint aetatis nostrae scriptores de tuberculis eorum- 
que compositione et metamorphosi , breviter colligere studui. 
Tu, lector benevole, lironis artis medicae verba benigne ac- 
cipias. 



CAPUT PRIMUM. 
De causis tuberculorum. 

J^icut quivis morbus non e singula quadam causa originem 
suam petit, sic cachexia quoque tuberculosa exoritur, quum 
multae eaeque plerumque ignotae conditiones aliaeque res ex- 
lernae in unum conveniant. Nulla omniuo est molestia cor- 
poris, aut status ejus corruptus, qui formationi tuberculoruin 
non faveat. Quae ut melius intelligantur, ea in classes redi- 
gere conemur. 

a. Dis'positio hereditaria. 

Non raro tuberculosis in infantibus rcperitur, qui tuber- 
culosis, cachecticis exempli gratia syphiliticis, arthriticis pa- 
rentibus nati sunt, qua in re experientia jam pluries est con- 
firmata, infantes primogenitos saepius morbi victimas fieri 
quam alios. 

b. Aetas et sexus. 

Rarissime jam in foetu tubercula invenla sunt, attamen 
nonnulla ejus rei exempla exstant. Plerumque dialhesis tu- 
beiculosa in infantia et tenera aetate videtur oriri. Hippo- 
crates jam tuberculosis ortum intcr duodevigesimum et tri- 
gesimum aetalis annum referendum putabat, atque notionibus 
statisticis plures muliercs quani viros morli succubuisse li- 

quet(l). Louis inter centum sexaginla tres tuberculosi 
exstinctos dicit esse repertas nonaginta duas raulieres cete- 
rosque viros(2). 

c. Genera occupationis. 

Negotium, quo homo ad ea, quae ad vivendum necessa- 
ria sunt, acquirenda utitur, aut pulmonibus nocet aut toti fa- 
cultati corporis se recreandi. Idcirco in officinis, ergastulis 
etc. crebro tuberculosis invenitur. Roesch(3) inter negOtia 
tuberculosi efficiendae aptissima distinguit: 

a) eas occupationes, quibus pulvis aut metallorum aut 
fossilium corporum in pulmones recipitur, quod e. g. fabris 
ferrariis, lapidariis aliisque hujus generis accidere solet. 

b) ea negotia, quibus pulvis vel plantarum vel corporum 
animalium in pulmones ingeritur. Cujus generis sunt molito- 
res, pistores iique, qui arti fila ducendi operam navant. 

c) eas occupaliones, quae homines assidue sedentes re- 
quirunt eosque impediunt, quominus sub divo versentur. 

d. Retentio materiarum, quae aut secerni 
aut excerni debent. 

Negari non potest, atque medicorum maxime insignium 



(1) Vd. Lombard, statistische Tabellen et Essai sur les 
tubercules. Par. 1827. 

(2) Ch. A. Louis, Recherch. anat. patholog. sur la phthi- 
sie. Par. 1825. 

(3) Roesch iiber die Lungenentziindung. Annalen uber 
chronische Krankh. Stuttgart 39. 

experientia demonstratum videtur secretionem materiarum dys- 
chymoticarum tuberculosin posse gignere. Ita A u t e n- 
rieth(l) et Schoenlein (2) scabie repulsa morbum obser- 
varunt eumque secutum esse perturbationem menstruorum, 
puerperii, arthritidem, cachexiam syphiliticam et scorbuticuui. 
Quae Stiebel(3) pronuntiavit, Iias opiniones veras esse 
affirmant. 

e. Diminutio virium ad facultatem corporis 
se recreandi necessariaruin. 

Inopia materiae nutrientis; aut alimenta incitamento vel 
pleniora vel carentia, quae haematopoesin impediunt bonam, 
tuberculosis caussae esse possunt. Hac enin. ratione cibus 
farinosus, amylo refertus, dyscrasiae exoriundae inservit, item- 
que abusus spirituosorum nocet. Stiebel in libro, quem 
modo dixi, exempla profert. 

f. Regiones et anni tempora. 

■ Quam vim regiones, quas incolimus, atque anni tempo- 
rum vicissitudines ad tuberculosin gignendam habeant, dignum 
est, quod dicatur. Frigus humidum atque teinpestatis vicissi- 
tudines, eamque ob rem hiems et ver, in nostra patria et re- 
gione huic terribili morbo videtur favere. Ex re igitur est, 



(1) Autenrieth, Vers. fur die practische Heilk. Tueb. 1808. 
T. 1. pg. 261. 

(2) Schoenlein, Vorlesungen etc. 

(3) Stiebel in Casper's Wochenschrift 1839. Nr. 1. 

quod de his causis Andral composuit (1). Inter gradum la- 
litudinis geographicae septentrionalis sexagesimum et quinqua- 
gesimum tuberculosis rarior est; inter millc enim mortuos 
quinquaginta tres tantum tuberculosi obire poni potest. Inter 
quinquagesimum et quadragesimum quintum hic niorbus fre- 
quentior reperitur^ nam Viennae de mille defunctis centum 
quatuordecim huic malo succubuisse repertum est, Munici cen- 
tum septem, Berolini septuaginta unum, Londini ducentos 
quadraginta sex, Farisiis ducentos, Massiliae ducentos quin- 
quaginta, Nizzae centum quinquaginta, Genuae centum sexa- 
ginta, Neapoli centum viginti quinque, Mediolani et Romae 
quinquaginta. Neque vero hic negligendum est haec tantum- 
modo visa esse in magnis urbibus, ubi minus regio morbo 
quam causae supra jarn allatae favere potuerint, sicut expe- 
rientia quoque docet tuberculosin rarius in campis quam in 
urbibus obviam esse. 

Nemini autem major proclivitas ad hunc morbum inesse 
videlur, quam qui ex calidiori regione in frigidam transmi- 
grat. Andral, qui hac de re plurimas fecit observationes, 
plerosque Afros, qui ex interiori Africa in Europae aliusve 
terrae regiones frigidas abducantur, sicuti plurima animalia, 
quae ex calidissimis locis exportata in vivariis asserventur, 
luberculosi perire aflirmat. Secundum ea, quae ipse vidit, has 
proponere conatur theses: 

a) Tuberculosin raram esse in regionibus frigidis. 

b) Temperie diminuta non augeri, sed contra 

c) Continuo calidiores regiones tuberculosi favere 
videri. 



(1) Andral, speciell. Pathol. u. Therapie etc. 

d) Magnam stragem facere inler homines in his 
terris, ubi saepius coeli temperies variet. 

Alia autem quaestio, quae solvenda viris meliori expe- 
rientia instructis, qui plus morbi hujus naturam perscrutati 
sunt, tradi debet, in ea posita est, num maris vicinia in tu- 
berculosin aut vim beneflcam aut maleficam habeat. Utramque 
partem qui affirment non desunt, nam ii , qui fere semper in 
navibus versantur, hoc morbo raro invaduntur, et saepissime 
qui maris litora insulasque incolunt, eo corripiuntur. Ita 
Clark(l) tuberculosin crebro homines, qui sedes in insulis 
Antillis, in Archipelago, in Melita, in India orientali aut occi- 
dentali, in Lusitania in Hispaniaeque litoribus collocarunt, pe- 
tere affirmat. 

Recentissimis temporibus non deerant, qui cerlos quosdam 
morbos, tuberculosi Iocum non dare contenderent, ex quibus 
Schoenlein (2) in illis regionibus, ubi febres inleftnittentes 
et struma imperium teneant, tuberculosin rarissimam esse dicit. 
Eodem in numero quoque diathesis carcinomatosa collocanda 
est, quae et ipsa istum morbum prohiberi dicitur. At, si 
quae de hac re singuli auctores dixerunt, examinaverimus at- 
que cum aliorum observationibus comparaverimus, ista si non 
falsa, tamen non tanti momenti esse nobis videntur, ut tuber- 
culosin in hominibus, qui carcinomatibus vitam miserrimam 
degunt, non eoncedere coacti simus. Hanc opinionem falsam 



(1) A. Clarli,- A treatise on pulm. consumpt. etc. Lond. 1835. 
iibersetzt von Stannius. Brl. 1836. 

(2) Schoenlein I. c. Tom. HI. pg. 74. 

esse Lebert (1) multis exemplis demonstravit. Propter febres 
iDtermittentes exempl. gr. in Seelandia tuberculosin reperiri, 
atque contra in Brabantia propter tuberculosin intermittentes 
non existere viri experientia et doctrina excellentes in ambi- 
guo ponunt. Observationes continuatae haud dubie demonstra- 
bunt, num illa sint recte dicta an falsa, num sint gravioris 
momenti an levioris. 

CAPUT SECUNDUM. 
De sedibus tuherculorum. 

Tubercula in omnibus corporis humani partibus non soliim 
deponi secundum naturam suam possunt, sed etiam, ex quo 
anatomiae pathologicae cadaveribusque aegrotorum hominuin 
accurate explorandis major opera impensa est, deposita ut 
invenirevtur, contigft. Omnia tamen corporis organa haud 
aeque facile flunt tuberculorum sedes, de qua re in universum 
haec annotanda censeo: 

1) Quo quaeque pars magis ad actionem irritatur, eo 
facilius tuberculis invaditur. Itaque universi corporis evolutio 
magnam habet vim in tuberculoruin sedem, nec mirum videa- 
tur aetate puerili saepius glandulas lymphaticas tuberculosi 
corripi, pubertate pulmones, qui illo tempore ad quantam 
actionem incitentur, satis notum est. 

2) Eae corporis partes, quae sanguini parando atque 
nptando inserviunt, facillime locum praebent tuberculis. 



(1) Lebert, Physiologisch pathol. Untersuch. in Mueller's 
Archiv. 1844. II. III. 

3) Quanto plus incst in organo quodam telae cellnlosae, 
eo facilius tubercula ibi deponuntur (1). 

4) Quo minus mobilior pars quaedam corporis sive natura 
sive morbo, tanto facilius tuberculosi ansam dat (2). 

In specie haecce sunt dicenda de tuberculorum sede: 
a) Tubercula in pulmonibus tum saepe inveniuntur, ut a 
nonnullis semper haec prima sedes sit putata, id quod aetate 
recentissima satis est refutatum: nam inodo tubercula satis 
multa in aliis corporis partibus sunt inventa, quamquam pul- 
mones nondum erant ejusmodi morbo correpti; modo tanto 
major erat in aliis organis deposita tuberculorum multitudo, 
quam in pulmonibus, ut horum morbum secundarium dicere 
nemo dubitaret. Pulmones autem tum saepe corripi tuberculis 
non mirum videatur, si respexeris, quae de sede supra dixi- 
mus. Nam et telae cellulosae inest ubertas in hac parte, et 
sanguis in nullo alio corporis organo majorem subit mutatio- 
nem, quippe quum hic oxygenio ex aere suscepto sanguis 
venosus -mutetur in arteriosum nutritioni idoneum; insuper 
pulmones et pubertate et quotannis hieme in vehementissimam 
actionem adducantur, atque saepe motus nonnullarum certe 
partium pulmonalium tollatur, si inilammatione baud cito disso- 
luta adhaesio earum orta est ad pleuram costarum. Atque 
sedes quidem tuberculorum praecipua est tela cellulosa inter- 
jecta inter vesiculas pulmonales, non ut Broussais, Ma- 
gendie, alii voluere, ipsum cavum vesicularum pulmonalium, 



(1) Cf. Lugol in libr. supra cit. p. 297. etc. 

(2) Cf. Schoenlein 1. c. Tom. III. p. 71. 

quod si esset, haud dubie facilius tussi eveherentur tuber- 
cula per bronchia. Ex omnibus autem partibus apex lobuli 
superioris ejusdem quidem dextri saepissime tubefculis refer- 
tus invenitur. Sohoenlein (1) tubercula in pulmonibus ex- 
orta perturbationibns mensium aut puerperii in inferioribus 
partibus collocata esse ait. Partim autem sunt tubercula soli- 
taria, partim complura eodem loco aggregata, quod si factnm, 
magnitudinem saepe juglandis asseqirantur. Rarissima sunt lu- 
bercula pulmonalia cystica, qualia Louis (2), vir de ea re 
exploranda optime meritus, in uno ex centum viginti tribus 
cadaveribus tuberculosis invenit. 

b) Porro saepissime glandularum lymphaticarum inveniun- 
tur tubercula. Nonnulli medici, qui hunc primarium locum 
esse morbi voluere, non dubitarunt dicerc hic semper, si om- 
nino, tubercula inveniri, sed ne hoc quidem verum esse nostris 
temporibus apparuit. Hic quoque tela cellulosa inter singulos 
acinos interjecta plerumque sedes est tuberculi, quod saepissime 
cysta obducta vides. Quodsi, quaenam glandulae tuberculis 
sint refertae, quaerimus, hoc fieri videmus potissimum in glan- 
dulis mesaraicis idque praecipue apud pueros, rarius in meso- 
colicis et coeliacis, inlerdum in luinbalibus , lum saepissimc in 
bronchialibus, creberrime in cervicalibus, rarius in inguinalilius. 
Hae glandulae hoc moibo correptae inajores sunt et duriores 
tanguntur; quoniam partes vicinas irritant, aut secretiones 
perversas habent, varias quoque deformationes morbosque effi- 
ciunt. 



t 

(1) Schoenlein 1. u. pag. 71. 

(2) Louis in libr. cit. 

■ ! 

c) Tubercula saepissime in intestino ileo atque coeco 
inveniuntur, rarius in ceteris partibus. Andral etLouis 
sedem tuberculorum hoc loco esse cryptas mucosas contende- 
runt, quae tamen opinio Falsa videtur. Potius, quamvis etiam 
tubercula in tunica musculari reperiantur, sedes primaria tela 
cellulosa interjecta inter tunicas mucosam et muscularem ha- 
benda est. Morbos gravissimos, praecipue ulcera intestini his 
tuberculis effici constat. s 

d) In omnibus tunicis serosis identidem tubercula sunt 
visa, licet saepe vix discerni possit, utrum ad substantiam 
ipsam organi pertineant, an ad tunicam serosam circumdatam. 
Itaque passim reperis tubercula in peritonaeo, iu saccis pleurae, 
in pericardio (1), rarissime tamen auctore Rokitausky in 
arachnoidea (2). Baillie (3), Abercrombie (4), Leveille, 
Andral, Louis (5) saepe hoc loco viderunt tuberciila, sed 
magis tunicae cellulosae arachnoideae, aut piae malris aut 
substantiae corticalis cerebri fuisse videntur. 

e) In glandulis systematis chylopoetici tubercula sunt inventa 
et in liene et in hepate, atque in utriusque quidem exteriori porte 
tunicae serosae circumdatae viciniore. Saepe in hepate cum 

(1) Rokitansky I. c. tom. II. pag. 2379. 

(2) Idem tom. II. pg. 723. 

(3) Anatomie des krankh. Baues, ubers. v. Soemmering. 
Bd. 1794. pg. 250. 

(4) Abercrombie, uber d. Krkht. des Ghres und Riikmarks 
pg. 229. 

(5) Recherch. s. 1. phthisie pag. 153. 



luberculosa dycrasia videmus carcinomatosam conjuiictam, qua 
ro tubercula ipsa modilicantur. 

De tuberculis in hepate confer libros auctorum Farre(l) 
et Andral(2). Etiam morbus inventus est inter tunicas 
vesicae felleae, aut prope ductus biliferos, quo in casu sem- 
per calculi biliarii aderant (Baillie). Louis (3) tuberculo- 
sam exulcerationem vidit in liene septies in nonaginta phthisi 
pulmonali tuber^ulosa mortuis. 

f) Tubercula in renibus rarius videnlur quaro in Iiene. 
Locum tenent plerumque in substantia corlicali. Louis af- 
firmat tubercula emollila se reperisse ex substantia corticali 
usque in pelvim renalem (4). 

g) In partibus genitalibus apud feminas rarius in utero 
tuberculosis videtur esse quam in ovario, ubi magnitudinem 
saepe miram adipiscuntur. Apud viros in orchide saepius 
scirrhus invenitur quam tuberculosis , atque tum plerumque 
maluin plures partes vicinas corripuit. In epididymide et 
vase deferente Laennec vidit tubercula, in vesiculis semi- 
nalibus Louis(5). In prostata quoque, ubi celerrime emol- 
liuntur Laennec, conspexit (6). 



(1) The moi-bid Anatomy of the liver. Lond. 1812 — 15. 
2 Vol. 

(2) Clinique medical. Par. 1827. Malad. de labdom. Tom. 
ffl. pag. 175, 182, 260, 290. 

(3) Louis 1. c. pg. 123. 

(4) Louis pag. 129. 

(5) Louis pag. 138. 

(6) L. c. tom. III. pag. 29. 

h) In glandulis conglomcratis tuberculosis rarissime in- 
venitur. Andral aliquoties deprehendit. 

i) In vasis lymphaticis Rokitansky auctore tubercula 
saepius locum tenent, atque praecipue inter glandulas intestini 
et loca , ubi inter se confluunt. 

k) Tuberculosis neque in endocardio neque in tunica 
intima arteriarum et venarum aniinadvertitur. Plerumque vi- 
demus granula tuberculis similia inter tunicam propriam et 
intimam, quae tamen raagis massas cretaceas aut ossium si- 
miles continent, quam substantias tuberculo crudo proprias. 

1) Tubercula in cerebro crebro videmus eadem in omni- 
bus ejus parlibus. Saepissime existunt in cerebro magno, 
saepe in parvo, raro in ponte, rarissime in medulla oblon- 
gata. Plerumque locum tenent in substantia grisea, aut 
prope eam(i). Murdoch(2) quatuor genera tuberculorum 
in cerebro dcpingit: 

1) tub. miliaria, quae plerumque inter piam et du- 
ram matrem sedem obtinent 

2) tub. emollita extensa supra cerebri superficiem 

3) infiltrationem tuberculosam in cerebro ipso 

4) tub. solitaria cum cysta et sine ea. 

m) In pia matre morbosus hic status saepe exoritur at- 
que quidem aut factis celerrime tuberculis (tuberculosis acuta), 



(1) Rokitunsky tom. II. pag. 836. 

(2) Murdooh, iiber Tuberkcln, in d. Lond. med. gaz. 

April 33. 

2* 

aut gradalim (tuberculosis chronica). Plurimis in casibus in 
basi cerebri tubercula invcniuntur (1). 

n) In arachnoidea, ut jam supra dixi, rarissime tuber- 
culosis in conspectum venit. 

o) In nervis depositionem tuberculorum nunquam fieri 
confirmat Rokitansky (2). 

p) In medulla spinali saepius existunt tubercula, potissi- 
iii ii iii in ejus partibus ceryicali et Iumbali. 



CAPUT TERTIUM. 
De tuberculorum origine atque compositione. 

Quomodo oriantur tubercula, quae in cerlis quibusdam 
corporis humani organis deposila in cadavcribus dissecandis 
saepe videmus, multum est disputatum inter medicos. Non- 
nulli enim iique viri de rebus medicis optime meriti, quorum 
senlentiae de tali re prolatae minime sunt negligendae, velut 
Broussais, Lalleinand, Cruveilhier (3), Gendriu (4), 
semper tuberculorum causam proximam phlogosin organi, in 
quo inveniantur, volunt esse, quod unaquaque inflammatione, 
cujus exitus sit exsudatio, nasci posse tubercula putant. 



(1) Rokitansky tom. II. pag. 723. 

(2) Idem tom. II. pag. 881. 

(3) Cruveilhier, Medecine eclairee par 1'anat. path. Par. 
1821. pg. 175. 

(4) Gendrin, ubersetzt von Radius, anat. Beschreib. der 
Entzund. Leipz. 1828. 

Hunc in errorem non dubium est quin ea de causa sint in- 
ducti, quod saepissime, ubi inflammationes, ibi tubercula in- 
veniuntur, neque negamus illarum ope, quoties jam specifica 
ilhi dyscrasia tuberculosa in corpore sit insita, tuberculorum 
formationem saepe perfici-, opus autem esse inflammatione ad 
efficienda tubercula infitiamur. 

Illi adeo experimentis quibusdam, quae Gallorum more 
solito in animalibus vivis instituere, haec placita de tubercu- 
lorum orlu a se satis esse defensa opinabantur. Cru- 
veilbier(l) scilicet in broncbia hydrargyro injecto, Gen- 
drin clilorino vesiculas pulmonales inflammaverunt, atque 
ita, inflammatione in exsudationem exeunte, granulis quibus- 
dam tuberculo similibus implevere, qnae tubercula ipsa dicere 
non dubitarunt. Ast si hominem quendam chemiae organi- 
cae perilum de ea re consultassent, aut ipsi, id quod melius 
erat, chemiae organicae non fuissent admddum tirones, haud 
dubie granula illa arle facta non esse tubercula cognossent. 
Hanc opinionem experimenlis Lombard et Andral(2) plane 
falsam demonstrarunt. Etenim, quae post inflammationcm 
exsudantur longe dilTerunt, si structuram atque compositio- 
nem chemicam respexeris, a tuberculis. Ne multa comme- 
moremus, exsudata saepe organisationem inire, tubercula 
nunquam, quare eliam illa crescere intus particulis novis 
susceptis, intussusceptione, ut ajunt, haec exlrinsecus appo- 
sitis, quam vocant juxtapositionem. 

Alii tubercula ex certis germinibus prodire dixerunt, 



(1) Nouv. Biblioth. m6d. Sept. 1826. pg. 391. 

(2) Piccis dAnatom. pathol. Tom. n. pg. 551. 

qaae jam in foetu insint; attamen, quum rarissime in foetu 
ejusmodi germina reperire licuerit, ne hanc quidem senten- 
tiam magni faciamus. Alii tubercula credunt glandulas lym- 
phaticas degeneratas, id quod falsum esse anatomici nos 
docent, qui saepe ibi accuratissima exploratione glandulas 
lymphaticas deprehendere non potuerunt, ubi lubercula passim 
vides. Res potius ita se habet, ut causis quibusdam, de 
quibus jam supra diximus, perversa illa sanguinis compositio 
oriatur, quae tubercula gignit. Qua nondum oborta in cor- 
pore, frustra inflammabis corpus, tubercula non nascentur. 
Simulatque vero adest in corpore humano, fit idem, quod 
in ceteris dyscrasiis, ut unumquemque morbum, quem subit 
homo, cum specifica dyscrasia plus minusve complicalum vi- 
deamus. Ubi pars minoris resistentiae exoritur, ibi materiae 
pathicae afiluxus cernitur, ibique deponitur, ni cuin secreto 
quodam juncta effluere potest. 

Tubercula e fluido quodam in organis deposito profecla 
indurcscunt paullalim et massam efficiunt cartilaginosam, gri- 
seam, pellucidam, quae juxtaposilione sola crescit, ilaque etiam 
nullo modo partibus organicis praedita esse potest. Invenimus 
has massas aut infiltratas in organis (infiltrationem tuberculo- 
sam), aut in tnberculis singulis (tubercula solitaria), aut in 
granulis membrana quadam circumdalis (tubercula cyslica) (1). 

Quodsi compositionem chemicam tuberculorum contempla- 
mur, fateri cogimur, chemiam organicam, quamvis admirabilia 



(1) Theoretisch-praktischcs Handworterbuch der Chirurgie v. 
Kust. Tom. XVI. pg. 397. 

brevi tempore praestiterit, nondum tam perfectam esse, ut ta- 
les res satis exploraverit. Aliter enim viri docti, qui his re- 
bus operam navarunt, non tantopere inler se discreparent. 
Praesertim autem de tuberculis ipsis analyses institutae hae 
sunt : 

Lombard(l) tuberculorum hanc compositionem vult 
esse, ut partes animalium insint in ceritum partibus 1,85, sa- 
linae autem 98,15 eaeque quidem natron muriaticum, calcaria 
phosphorica alque carbonica, paullulum ferri oxydati. 

Preuss (2) invenit 19,5 partes firmas 80,5 aquae, atque 
in iliis esse ait materiam quandam animalem, tuberculo pro- 
piiam eamque similem caseino, praeterea adipem et perpaucas 
partes salinas. 

P. W. Scharlan(3) dicit in tuberculorum materia esse 
partes 23,32 albuminis 

20 gelatinae 
30,35 fibrinae 

1,01 adipis 
25,62 aquae 
F. Simon(4) analysi tuberculorutn ex equo tuberculosi 
mortuo instituta invenit 

84,27 partes aquosas 

15,73 partes salinas et animales. 

fl) Lombard, theses de la Faculte deParis ann. 1827. N. 178. 

(2) Preuss, dissert. tubercul. pulmon. crud. analysis che- 

mica. Brl. 1835. 

(3) P. W. Scharlan, die rationelle Behandlung der Lungcn- 

knoten. Brl. 1839. 

(4) F. Simon, Handbuch etc. 

Talis discrepantia non parva videtur, attamen considere- 
mus tuberculorum compositionem differre et secundum eum, in 
quo deposila sint, locum et secundum causas et complicationes. 
Ita auctore Scboenlein (1) in tuberculis menstruatione vi- 
tiosa aut perversa ortis cruorina, in tubercuiis ex arthritide 
natis partes salinae, quae alio tempore se in articulis deponere 
consueverunt, itaque sales urici et phosphorici inveniri dicun- 
tur. In tuberculis cerebri cholestearinum praevalere contendit 
idem auctor. Hoc tamen pro certo est habendum in tuberculo 
modo exorto eoque crudo partium albuminosarum, vel potius 
caseinosarum plus esse in eo, quod jam calcinationem subiit, 
salinarum. 

Postremo hoc capite perpauca faciamus verba de opinione, 
quam habuerunt Dupuy (2), Baron (3), Ruhn (4), tuber- 
cula ex hydatidibus origincm ducere. Sed nostris temporibus 
haec sententia plane neglecta et refutata est, cum demonstra- 
tum sit, tubercula quidem reperta esse et reperiri posse in 
hydatidibus quod evenit plerumque apud cquos, sed nunquam 
hydatides mutari in tubercula, aut haec in illas. 

CAPUT QUARTUM. 
Tuberculorum mutationes. 
Tubercula, quae adsunt in corpore, duplici mutari possunt 



(1) Schoenlein, specielle Path. etc. Tom. III. pg. 73. ed. 

(2) Dupuy de 1'affection tuberculeuse. Par. 1817. 

(3) Recherch., observations et experienccs etc. Par. 1825. 

(4) Ruhn, Joumal de Pharmac. Decemb. 1832. 

ratione, aut emolliuntur, aut mutantur in concrementa cartila- 
ginosa vel calcaria. Primum quidem agamus de emollitione 
tuberculorum. Post incertum quoddam temporis spatium modo 
simulatque ortum est, modo postquam per longum tempus fuit 
perfectum, tuberculum amittit consistentiam et plerumque quidem 
inde a centro peripheriam versus. Tunc tuberculum colore 
paullulum cano tinctuin invenimus; atque incisione facta in 
centro punctum quoddam flavum idemque non pellucidum vi- 
demus, signum emollilionis incipientis. Interdum punctum 
illud flavum in una alterave parte peripberica exortum conspi- 
cere licet, aut totam superficiem tuberculi hac ratione tinctam. 
Quae si aniinadvertuntur, emollitio semper a peripheria cen- 
trum petit. 

Rerum medicarum scriptores his, quae habent explorata 
de tuberculis, ad opiniones suas quisque defendendas utuntur, 
quare nonnulli e casu solito emollitione centrali, argumentan- 
tur in ipso tuberculo emollitionis causam esse iusitam, velut 
Bayle ejusque discipuli, atque Rochoux in libro, cujus 
supra mentionem fecimus. Hic negat ad tubercula emollienda 
conferre quidquam telas vicinas, ratus potius emollitionem 
fieri causis quibusdam occultis, quales fere dentium cariem 
adducant. Quae opinio recta videatur, nam quum tuberculum 
novis identidem particulis ad peripheriam appositis crescat, 
pars interior jam per longissimum tempus deposita nimirum 
facillime collabitur. Contra Lugol singulorum tuberculorum 
non primum centrum, sed omnia simul puncta emolliri ait. 
Saepe tamen emollitio, priusquam in centro incepit, extrinse- 
cus movetur; tum irritatione secundaria quadam, aut hyperae- 
mia, aut inflammatione parenchymatis circumjacentes lympha, 

vel serum purulentum circa luberculum effunditur, ejusque so- 
lutio adducitur. Materia emollita plerumque unguentorum con- 
sistentiam habet, caseumque album adaequat, vel liquorem 
paene omni colore carentem, sero lacteo similem, partibus 
caseosis mixtum eflicit, qui postremo fit purulentus. Chartam 
exploratoriam coeruleam viridi colore hic liquor tingit atque 
calori expositus aut acidis coagulatur. Allera transformatione, 
quam tuberculum subire potest, in massam cretosam mutatur. 
Cachexia scilicet tuberculosa exstincta paullatim partes aquo- 
sae et animales tuberculi absorbentur, salibus tantum atque 
particulis anorg-anieis relictis. Tum loco, ubi prius tubercula, 
jam massas quasdam cretosas invenis, in quibus calcariae phos- 
phoricae et carbonicae per chemiam satis multum ostendere 
licet. Harum superficies plerumque rauca est alque irregularis 
ac digito pressa tum deletur, tum nucleos duros exlitbet. Ma- 
gnitudinem habent grani milii vel pisi, interdum adeo nucis 
avellanae. 

Omnes has concretiones Roge massas amorphas ait esse, 
quae velut mineralia nonnulla neque Drma cohaerenlia neque 
textura fibrosa utantur, sed intus ex aggregatione particularum 
quarundam homogenearum earumque juxtapositarum consistant. 
Quod autem attinet ad mutationem ipsam, tubercula in massam 
istam calcariam vel cretosam modo inde a centro transeunt, 
ubi punctum quoddam calcinationis oritur, aut simul usquc 
quaque. 

Thenard, qui chemiae ope, quamnam habeant compo- 
sitionem concrementa in pulmonibus deposita, eiploravit, dicil 
consistere haec quidem maxime ex calcaria phosphorica , qua- 
cum commixta sit exigua multitudo calcariae carbonicae, tum 

ex chloreto natrii, ferro oxygenato, denique substantia animali, 
atque partium quidem salinarum ad organicas relatio est velut 
96:4, quae relatio contraria est in tuberculo emollito, ubi 
partes quatuor salium quorundam inveniuntur. 

CAPUT QUINTUM. 
De effectu tuberculorum. 

Si efFectum tuberculorum respicimus, primum harum re- 
rum ratio est habenda, quae universa cachexia adducuntur. 

In universum telae eorum, quorum in corpore tubercu- 
losa inest dyscrasia, tenues sunt et laxae, cutis admodum 
candida facile erubescit; Iabia atque genas ruberrimas, scle- 
roticam justo tenuiorem atque pellucidiorem, lividam videmus. 

Musculi tenues sunt mollesque; corporis pondus, si cum 
magnitudine atque in universum volumine comparaveris, exi- 
guum; dentes livent, crines sunt molles. Morbus, si in ho- 
minibus aelatem puerilem degentibus apparet, haec quidem 
secum ferf: tela cellulosa, membranae mucosae saepe mirum 
quantum intumescunt. Caput magnitudine excellit, nasus et 
labium superius tument, maxillae latae sunt, abdomen, in quo 
glandulas mesenteriales magnitudine auclas digitis tangere li- 
cet, inflatum se praebet, dentes ad perfectam consistentiam 
jnsto serius perveniunt, ex qua re puerili ejusmodi ad ossium 
curvaturas procliviores existunt. Haematopoesis vitiosa est 
atque imperfecta. Propter concrementa albuminosa et casei- 
nosa jure constituenda est albuminis atque caseini abundantia, 
ex quibus fibrinam fingere corpus non valet. Huc addit 
Scharlan anomalam quanlilatem et qualilatem sanguinis sa- 

lium, in quibus albuminis solvendi vis insit, propriam esse 
dyscrasiae tuberculosae. Urina est acidior quam hominum sa- 
norum, in qua apud puerulos quidem tuberculosos acidum 
oxalicum atque benzoicum, apud adultos acidum uricum ni- 
mium invenimus. Hepar semper pinguius esse tcstatur. 

Jam contemplemur, quae fiant in iis locis, ubi tubercula 
ipsa deposita inhaerescunt. Quamdiu tuberculum quoddam in 
organo aliquo corporis depositum nondum latius extensum 
est, itaque nondum vicinas partes mechanice offendit, 
saepe neque dolor neque alia molestia efficitur. Sen- 
sim demum aegrotus gravedinem variam secundum va- 
riam nervorum pressorum qualitatem sentit. Itaque tuber- 
cula in pulmonibus deposita molestias asthmaticas afferunt, 
in intestinis colicas, in cerebro cephaloen, similia. Functio 
tamen organi morbo correpti etiam arcetur atque impeditur 
eo, quod magnitudinem suam amisit. Nam pars telae pulmo- 
nalis tuberculis referta respirationem non peragit, sicuti in 
parte tubereulosa hepatis bilis non perficitur. Praeterea, quod 
tubercula parles vicinas irritant, ' actiones reflectoriae,- quae vo- 
cantur, aut in nervorum aut in musculorum systema oriuntur, 
et illae quidem ubi nervi praevalent, hae ubi vasa sanguifera. 
Itaque tussis gignitur ex pulmonum tuberculis, deliria et con- 
vulsiones ex cerebri et medullae spinalis, vomitus ex hepatis 
et renum tuberculosi, diarrhoea ex tuberculis intestinorum. 

Praeterea haec videmus effici tuberculis depositis. San- 
guis parum aptus est ad nulrilionem et regeneralionem, itaque 
musculi, qua re etiain vires hominum debiles sunt atque vul- 
nera aegre et justo serius cicatricem agunt. Sanguinis molus 
non habet justam vim, pulsus est frequentior quam alias, de- 

bilis atque irritabilis. Ob tenues vasornm membranas hi ae- 
groti in haemorrhagias facile incidunt. Quum sanguis tam sit 
tenuis et vitiosus, non mirum est parationem caloris non suffi- 
cere. Proinde hominibus tuberculosis tempestate mutata sem- 
per molestiae afferuntur, iidemque frigore extremitatum labo- 
rant. Nervorum systema admodum est irritabile, animus viget, 
appetitus auctus etc. Organorum digestionis saepe est per- 
versa conditio. Dyspepsia tam saepe cum tuberoulosi est 
juncta, ut a nonnullis ejus causa sit putata. 

